《九日山居客至以大风不遂登高因次李空同集韵》
明代·陆深

泽国风涛郁未开，长缘病骨懒登台。无期远客还能至，有几重阳得再来。

黄菊自应篱下看，清霜如为镜中催。当年空负凌云气，独把茱萸首重回。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。